Una força composta per nou divisions panzer, format el "Panzergruppe von Kleist", el 15. "Panzerkorps" i el "Panzergruppe Guderian", juntament amb el regiment motoritzat "Großdeutschland", travessaren el 1r grup d'exèrcits francès al Districte de Sedan, arribant a la costa del Canal el 22 de maig. Tement que la unitat, que estava formada per pràcticament la totalitat de les unitats cuirassades alemanyes, hagués superat el límit logístic i quedés sense infanteria de suport, von Rundstedt ordenà aturar-se el 23 de maig, permetent que els aliats poguessin evacuar 338.226 soldats britànics, francesos i belgues des de Dunkerque entre el 27 de maig i el 4 de juny.